Varað við mikilli úrkomu og vatnavöxtum á Suðurlandi Samkvæmt upplýsingum frá Veðurstofu Íslands mun úrkomubelti fara hægt austur yfir landið í nótt . Búast má við mikilli úrkomu í hlíðum Eyjafjallajökuls og við það skapast hætta á vatnavöxtum í ám umhverfis jökulinn og er sérstaklega varað við leiðinni inn í Þórsmörk . Síðla nætur og til morguns er aukin hætta á aurskriðum niður suðurhlíðar jökulsins . Reikna má með að úrkomutímabilið standi frá kl. 22.00 í kvöld og til hádegis á morgun , Föstudaginn langa . Náið er fylgst með stöðu mála og Lögreglan á Hvolsvelli hvetur íbúa , sem og vegfarendur til að fara varlega og fylgjast með fréttum af veðri og færð á vefsíðum Veðurstofu Íslands og Vegagerðarinnar , www.vedur.is og www.vegagerdin.is Hér til hægri má sá aðvaranir Verðurstofunnar og smella á skjöld Vegagerðarinnar til að sjá athugasemdir varðandi færð .